ریتو ڈالمیا

ریتو ڈالمیا (پیدائش 1973ء) ایک بھارتی مشہور شخصیت شیف اور ریسٹوریٹر ہیں۔ وہ دہلی میں مشہور اطالوی ریستوراں ڈیوا کی شیف اور شریک مالک ہیں، جسے انھوں نے 2000 ءمیں شریک بانی گیتا بھلا کے ساتھ شراکتی فرم "ریگا فوڈ" کے تحت قائم کیا تھا۔ کمپنی کے دیگر ریستوراں "لیٹی چیوٹ 28" اور "کیف دیوا" ہیں۔  انھوں نے تین سیزن کے لیے این ڈی ٹی وی گڈ ٹائمز کے لیے ٹی وی ککری شو، "اطالوی خانہ" کی میزبانی شروع کی، اور اسی نام سے اپنی پہلی کک بک 2009ء میں شائع کی 

ان کا نیا شو ٹریولنگ ڈیوا 2 فروری 2012ء سے نشر کیا جا رہا ہے۔ یہ شوز این ڈی ٹی وی گڈ ٹائمز چینل پر نشر کیے جا رہے ہیں۔ 

ڈالمیا ایک ہم جنس پرست ہیں اور ایک ممتاز ایل جی بی ٹی حامی کارکن ہیں۔ جون 2016ء میں ڈالمیا اور پانچ دیگر افراد نے، خود ایل جی بی ٹی کمیونٹی کے تمام اراکین نے، تعزیرات ہند کی دفعہ 377 کو چیلنج کرتے ہوئے سپریم کورٹ آف انڈیا میں ایک رٹ پٹیشن دائر کی۔ اس کے نتیجے میں نوتیج سنگھ جوہر اور دیگر بمقابلہ 2018ء کا تاریخی فیصلہ ہوا۔ یونین آف انڈیا جس میں سپریم کورٹ نے متفقہ طور پر اس قانون کو غیر آئینی قرار دیا "جب تک کہ یہ ایک ہی جنس کے بالغوں کے درمیان میں رضامندی سے جنسی عمل کو جرم قرار دیتا ہے"۔

عملی زندگی 
کولکتہ میں ایک مارواڑی کاروباری خاندان میں پیدا ہوئیں، انھوں نے 16 سال کی عمر میں ماربل پتھر کے اپنے خاندانی کاروبار میں شمولیت اختیار کی۔ ان کے کام نے انہیں سورسنگ کے لیے اٹلی پہنچايا جہاں وقت کے ساتھ ساتھ اطالوی کھانوں کا شوق پیدا ہوا اور اسے سیکھنا بھی شروع کر دیا۔ پھر 1993ء میں، 22 سال کی عمر میں انھوں نے اپنا پہلا ریستوراں 'میزا لونا' شروع کیا، جس میں "اطالوی لہجے" کے ساتھ بحیرہ روم کے کھانوں میں مہارت حاصل کی گئی، حوز خاص گاؤں، دہلی میں، لیکن یہ ریستوراں کامیاب نہیں ہوا اور یوں تین سال بعد، اس نے اسے بیچ دیا۔ پھر 1996 ء میں، ڈالمیا لندن چلی گئیں، جہاں انہوں نے شریک اینڈی ورما کے ساتھ کنگز روڈ پر پہلا انڈین فائن ڈائننگ ریستوراں کھولا۔  ریستوران ایک بڑی کامیابی تھی اور اس نے اچھے جائزے حاصل کیے، تاہم لندن میں آباد نہ ہوسکیں، 2000ء میں ڈالمیا نے اپنے ریستوران کے حصص ورما کو فروخت کردیے اور دہلی واپس آگئیں۔ یہاں اسی سال، انھوں نے 2000ء میں پوش گریٹر کیلاش ٹو میں ایک پارٹنر گیتا بھلا کے ساتھ "دیوا" اطالوی ریستوران کھولا۔ آج دیوا دہلی میں ایک مشہور ریستوراں بنا ہواہے۔ 

انہیں دسمبر 2011ء میں حکومت اطالیہ کی طرف سے آرڈر آف دی اسٹار آف اطالوی یکجہتی سے نوازا گیا ہے 

انھوں نے 2012ء میں اپنی کھانے پکانے کی یاداشتوں، کک بک، ٹریولنگ دیوا: ریسیپیز فار دی ورلڈ 2012ء میں شائع کیا، اور اس میں یورپی، ایشیائی اور مشرق وسطیٰ کے کھانوں کی اپنی پسندیدہ ترکیبیں اور ان کے پیچھے کی کہانیاں شامل ہیں۔

حوالہ جات

بیرونی روابط 
 سرکاری ویب سائٹ

بھارت کے ایل جی بی ٹی مصنفین
ہم جنس پرست خواتین
خواتین باورچی
دہلی کی شخصیات
بقید حیات شخصیات
1973ء کی پیدائشیں
مارواڑی شخصیات
کاروباری ایل جی بی ٹی شخصیات
Short description is different from Wikidata